Инициативи „Гражданско общество”

Програмата „Аз живея в Несебър” е дългосрочен проект на община Несебър, ориентиран към децата и учениците и цели приобщаването на подрастващите граждани на община Несебър към националните и регионални културно-исторически традиции и съвременни ценности

Инициативата „Аз живея в Несебър” стартира през 2008 година. Тя се провежда сред младите хора с цел да създаде отговорност, респект и ангажираност към проблемите и ценностите на Общината и града. Инициативата отразява един от основните приоритети на администрацията, а именно опазването на Стария град като паметник на културното наследство. 
Мероприятията ангажират предимно младите хора в града, които участват не само като адресати на посланията, но и като активни участници на доброволни начала. Планирането на събитията и мероприятията от инициативата е съобразено с календара на празниците, ваканциите и ежедневните ангажименти на учащите се, като целта е те да приемат задачите си по опазването на културно-историческото наследство на града като постоянна и непрекъснато развиваща се отговорност,а не като кампанийни изяви.
В инициативата „Аз живея в Несебър” си партнират общинската администрация, училищните ръководства, управата на музея, ръководителите на различните общински и частни школи и центрове за работа с деца. Програмите на събитията, включени в инициативата „Аз живея в Несебър” са съобразени с възрастта на целевата група на всяко едно от тях. Разработват се подходящи за съответната група мотивация и послания. 
Тригодишния опит показа, че „Аз живея в Несебър” вече е послание, което е изпълнено със смислово съдържание за децата и младежите от града: 
„Аз живея в Несебър” означава самочувствие, че съм жител на този град. 
„Аз живея в Несебър” означава гордост от това, че съм наследник на хората, превърнали този град в световен паметник на културата.
„Аз живея в Несебър” означава, че сега моя е отговорността да защитя през времето богатствата на този град.
Работата с децата и младежите по проблемите на опазването и развитието на културно-историческото наследство на Несебър ангажира по естесвен начин и техните родители и по-възрастните жители на града. Подкрепата им към участието на децата в инициативата ги мотивира и те да кажат: „Аз живея в Несебър”!

Едни от най-интересните и предизвикали най-силен обществен отзвук събития от инициативата:
* Отличници. По случай края на учебната година, пълните отличници от всички училища в Общината се качват на яхта в залива на Несебър и разглеждат Стария град от борда. Разходката е част от инициативата на Общината „Аз живея в Несебър” и цели както да награди учениците за отличните резултати, така и да им покаже красотата на родното място от един по-различен ъгъл.
* „850/350” Младата несебърска дизайнерка Мария Богданова представи първата си самостоятелна колекция с име по размерите на Полуострова „850/350”. В колекцията са включени 43 облекла с футуристичен дизайн, представящи църкви, къщи, части от крепостната стена, Амфитеатъра и други културно-исторически обекти уникални за Несебър. Идеята на Общината е костюмите от тази колекция да бъдат използвано като ритуални облекла по време на официални събития и други представителни мероприятия Авторският проект е вдъхновен от цялостния културен дух на родния й град, от природните дадености и от добре запазените паметници от различни епохи.

* „Несебър в Юнеско”
Заради древните си църкви, храмове и базилики, културно- историческо си наследство и възрожденските си къщи през 1956 г. старият Несебър е обявен за град-музей и за архитектурен резерват. Години по- късно, през 1983 г., градът е вписан в листата на ЮНЕСКО и става част от световното културно наследство.
Днес старият град е посещаван от всички краища на земното кълбо. Туристи от близки и далечни страни идват да изживеят магията на древния град. Идват да се “гмурнат” в тесните калдъръмени улички. Да се разходят покрай малките магазинчета, предлагащи ръчно изработени сувенири - керамика, плетива и накити и да усетят атмосферата на хилядолетния град. Несебър пази древна история, която е емблемата не само на града, но и на България, за това днес е наша грижата да опазим града, да съхраним максимално автентичната атмосфера. За това Община Несебър подема инициативата “Несебър в ЮНЕСКО” , с която цели да мотивира и насърчи живеещите в Стария Несебър да се грижат и опазват културно- историческото богатство на града, защото по- този начин пазят емблемата на България пред света.

„Носталгия по Стария град”– изложба-фотоси и картички от Стария град. Материалите се събират от старите семейни албуми, колекции и архиви. Изложбата се провежда по повод годишнината от вписването на Несебър в листата на ЮНЕСКО. Среща със съвременници на събитието, работили за каузата. 

„Старинен Несебър” - събития в музея. Целта на тази инициатива е да се привлече вниманието на публиката, и най-вече на младите хора към музеите. Затова освен че се удължава работното им време и се осигурява безплатен достъп до тях, концепцията на предвижда и съпътстващи културни програми. 

„Несебър – древен и млад” е инициатива, целяща популяризиране на културно-историческото наследство на Несебър – източник на самочувствие и потенциал за туристическата индустрия и съвременното развитие на града. Включва различни състезания с тема открий и опознай културно-историческото наследство на своя град. Разделени в отбори по четирима, участниците – ученици от пети до осми клас от училищата в общината, ще „откриват” средновековни църкви в старата част на Несебър. С огромен ентусиазъм децата се подготвят за състезанието, като предварително проучват тази част от хилядолетното културно-историческо наследство на нашия град: 
1. Представителна експозиция „НЕСЕБЪР – МИНАЛО, НАСТОЯЩЕ, БЪДЕЩЕ” в българското училище в Барселона, Испания в навечерието на Националния празник 3-ти март – декември 2010 г – февруари 2011 г.
- участници – деца от подготвителните групи на общинските детски заведения и ученици от общинските училища
- предмети, свързани с традиционния бит на българите от несебърския регион
- снимки от миналото и настоящето на Несебър
- материали, представящи съвременния живот и градски празници
2. Панорама „ЛИЧНОСТИ С НАЦИОНАЛНА ЗНАЧИМОСТ ОТ НЕСЕБЪР”
- участници – ученици от гимназиален етап на общинските училища в община Несебър
- проучване, събиране и систематизиране на информация
- конкурс за реферат или презентация – март 2011 г.
3. Състезание „СРЕДНОВЕКОВНИ ЦЪРКВИ, ВЪЗРОЖДЕНСКИ КЪЩИ И АРХЕОЛОГИЧЕСКИ РАЗКОПКИ” – посветено на Международния ден на музеите 16-ти май и включването на Несебър в списъка на световното културно наследство на ЮНЕСКО.
- участници – ученици от прогимназиален етап на общинските училища

* Изложба. Специално за празника на детето бе открита тематична изложба в галерията на Дружеството на несебърските художници. Подредените творби- рисунки и снимки, са дело на ученици и на възпитаниците на детските заведения на територията на Община Несебър. В препълнената галерия пред погледите на свои връстници, бяха отличени децата, спечелили първо, второ и трето място на фотоконкурса и конкурса за най-добра рисунка, проведени по инициативата „Аз живея в Несебър”.

* На терен. Групи от ученици посещават разкопките на Некропола и се запознават с работата на ареолозите. Доброволци от тях се включват като общи работници.

* На терен. Заедно с екскурзоводите от музея децата опознават туристическите маршрути из града.

* „Да пазим заедно нашия град” Ръководителят и членовете на Общинската служба за охрана обучават доброволци, които да следят за нередности и вандалски прояви в културно-историческите обекти и своевременно да информират службата за предотвратяването на нарушения.

* Учредяване на стипендия за даровити деца на името на Жана Чимбулева, дългогодишен директор на музей „Старинен Несебър”, изявен археолог и инициатор и двигател за вписването на Несебър в листата на ЮНЕСКО.

* Изложения. Включване в представителния щанд на Несебър по време на туристически изложения в страната и чужбина на поредица от снимки на Стария град, такъв какъвто е – с древните църкви и старинните къщи; както и едно негово по-различно лице – в рисунките на малките жители на града, които го показаха древен, но и вечно млад и цветен.

* „Какво харесвам и какво не харесвам в Несебър?” - ежегоден фотоконкурс. Наградените творби се представят пред гражданите и гостите на града по време на Никулденските тържества.

* „Кралица Несебър” е уникален проект, който има за цел за даде възможност за изява на таланта и потенциала на млади очарователни момичета, родени и свързани с Несебър. Красотата на нашия град е в красотата на нашите домове, в красотата на нашето море, в неповторилата красота на нашите традиции и нрави, на нашите деца. Нашата цел е чрез участието си в конкурса младите дами на Несебър да изразят своето очарование и самобитност, своите способности и привързаност към града и неговото наследство, да разгърнат своя потенциал за популяризиране и устойчиво развитие на един от най-древните градове на Европа. Кралица Несебър ще бъде активен участник в цялостната кампания на Община Несебър за популяризиране на устойчиви практики на развитие, свързани с опазване и представяне на културно-историческото наследство на общината, с презентиране на съвременните постижения на изкуството и творците, с провеждане на инициативи, насочени към съхранение на природните богатства и отговорно отношение към околната среда.

* „Празнувай с нас!”
През 2010 година се ражда идеята за нов проект, целящ развитието на културния туризъм в града. Неговата цел е обединението на всички празници в Несебър, представяни през четирите сезона. Част от проекта са филмите: „Никулден в Несебър” и „15-ти август". Чрез тях община Несебър показва, че хилядолетният град може да е любим в четири сезона, че може да е магнетична туристическа посока не само през лятото, а и през есента, когато през Несебър преминават есенните пасажи: “когато спокойствието и тишината се полюшват в мрежите на рибарите”. Несебър може да е и любим и през зимата, когато градът отбелязва някои от най- обичаните зимни празници като: Никулден , Йордановден и др. Община Несебър Ви кани да станете част от пъстрия празничен калейдоскоп с призива: “ Празнувай с нас!” 

* „Кулинарията в община Несебър”
С поредица от мероприятия посветени на специфични местни ястия и деликатеси общинска администрация Несебър се опитва да превърне любовта към приготвянето на кулинарните изкушения в добър повод за туризъм. В Oбщината се произвеждат едни от най- хубавите вина в България. Окъпаните в слънце лозови масиви, галени от морския бриз и чистият, богат на кислород, въздух раждат едни от най- хубавите и обичани сортове грозде у нас като: каберне, мерло и др. Именно заради това в Общината се отбелязва Празникът на младото вино, всяка година през ноември в Гюлъовца. Той събира, както приятели на божествената напитка, така и професионални сомелиери. 
Друго важно събитие в културния и кулинарен живот на Общината е Празникът на хляба, който от 2010 г. се провежда в с. Оризаре, с цел популяризиране на селския туризъм. Празникът на домашната наденица пък, който се проведе за първи път в Кошарица на 14.01., е поредният добър повод за популяризирането на местните производители.
Идеята на подобни инциативи е да бъдат реализирани опознавателни срещи на местните производители с ресторантъори и хотелиери от страната и региона, за да се стимулира местното производство, което да подпомогне локалната икономика. Празниците на храни и напитки имат за цел да популяризират местните ястия и специалитети и да се превърнат в още една форма за туризъм в община Несебър. 

* „Аз обичам Зелен Несебър”
“Аз обичам зелен Несебър” е инициатива породена от съпричастността на община Несебър към опазването на околната среда, климатичните промени и глобалното затопляне. 2010 г. Общината обяви екологията за своя приоритетна политика. Фокусът бе насочен към по- чиста природа, по- чисто море и плажове. И за да не остане само добра идея през 2010 г. Несебър отбеляза своя празник- 15- ти август под мотото “Аз обичам зелен Несебър”. Идеята за зелен Несебър беше заложена в различни еко акценти – поканите, плакатите за празника бяха отпечатани върху рециклирана хартия, чашките, които Общината използва, за да почерпи гостите и жителите на Несебър, бяха направени от органично разлагаща се хартия, а доброволците, които взеха участие в програмата, носиха памучни тениски с логото на общината „Зелен Несебър”. Празникът на Несебър е сертифициран по международния стандарт за екология и управление на околната среда ISO 14001. Това е единственият международен стандарт за управление на околната среда, приложим за организациите от всички сектори. Той е признат в целия свят и поставя изисквания към организациите при идентифицирането, управлението и контрола на дейностите, имащи влияние върху околната среда. Опазването и грижата за околната среда ще продължат и през 2011 г., а от Общината ще продължат да отпращат послание да опазваме природата чрез стимулиране на обществената активност на подрастващите за опазване на родния град – културно наследство, природа, градска среда и насърчаване на творчеството, доброволчеството и благотворителността.
Мероприятия, част от инициативата:
1. Втори фотоконкурс „КАКВО МИ ХАРЕСВА И КАВО НЕ В ОБЩИНА НЕСЕБЪР” – 15-ти – 28-ми октомври 2010 г.
- участници – ученици от общинските училища
2. Дискусия с еколози и ЕКО ШЕСТВИЕ по повод Международния ден на Черно море – 31-ви октомври
- участници - ученици от общинските училища
3. ЕКО ИЗДЕЛИЯ – изработване на сувенири, бижута, инсталации и др. с природни материали за КОЛЕДЕН ЕКО БАЗАР – октомври-декември 2010 г.
4. Конкурс за детска рисунка „АЗ ИГРАЯ НАВЪН СРЕД ЧИСТА ПРИРОДА” – в навечерието на Световния ден на Земята – 22-ри април
- участници – деца от общинските детски заведения

Финансова и организационна подкрепа
от Община Несебър получиха:

Местни състави
- Фолклорна формация „Българка” при ч-ще „Яна Лъскова”.
- Фолклорна формация „Македонка” при ч-ще „Яна Лъскова”.
- Хор за гръцки песни „Месамбрия” при ч-ще „Яна Лъскова”.
- Група за стари градски песни „Блян” при ч-ще „Яна Лъскова
- Общинска школа по изкуства и Ансамбъл „Слънчев бряг”.
- Фолклорен ансамбъл „Обзор” при ч-ще „Изгрев” – Обзор.
- Вокална група „Сюрприз” при ч-ще „Яна Лъскова”.
- Вокална група „Морски звездички” при ОДК –Несебър.
- Всички самодейни състави към Общинските читалища.
- Танцово-музикален спектакъл „Несебър”- нов културен проду
- Концерти на ООШИ по различни поводи.
- Концерти на ОДК по различни поводи.
- Клуб за спортни танци „Несебър”.
- Фолклорен театър при ООШИ.
- Малък морски театър.

Книги от несебърски автори
- Иван Ненков – стихосбирка „Тук някъде отвъд”
- Иван Ербакамов – книга „Горите на Несебър”.
- Ернест Херолд – книга „Лъжата за Св. Валентин”.
В подготовка за печат „Туристически справочник по Източна Стара планина”

Фестивали и конкурси с международно и национално значение

1. Международен детски фестивал „Слънце, радост, красота”.
2. Национален поп-рок фест.
3. Международен фестивал на меда.
4. Национална среща на бардовете „Морски струни”.
5. Музикален фестивал на старата градска и шлагерна песен „Ех, лю-бов, любов....” гр. Обзор
6. Международен фестивал „Съзвездия в Несебър” .
7. Национален фолклорен конкурс за изпълнение на странджанска и тракийска песен.
8. Международна лятна школа по народна култура, изкуства и занаяти „Славянски път”.
9. Световен шампионат по фолклор „World Folk

На община Несебър гостуваха:

- Смесен хор „Морски звуци” – Варна.
- Духов оркестър от Хасково
- Духов оркестър Велико Търново
- Духов оркестър на Военноморските сили
- Духов оркестър Поморие
- Духов оркестър община Бургас
- Варненска филхармония.
- Солисти и оркестър на бургаската опера.
- Концерти на български бардове
- Веселин Маринов.
- Богдан Томов.
- Тони Димитрова.
- Стефан Диомов и ВГ „5 сезона”.
- Теди Кацарова.
- Трио „Тенорите”.
- Група „Сигнал”.
- Васил Найденов.
- Бони Милчева и Тодор Върбанов.
- Човекът- глас Красимир Аврамов.
- БГ радио парти.
- Концерти на участиците в МДФ „Слънце, радост, красота”.
- Духов оркестър от гр. Рибник, Полша.
- Хор „Орфео Вигата” от Испания.
- Рокгрупа „Диви цветя” от Унгария.
- Кадети от Московското кадетско училище.
- Фолклорни ансамбли от Русия.
- Фолклорни ансамбли от Украйна.
- Концерти на участници в Европейския шампионат по фолклор Евро фолк 2010.
- Концерти на участици в Международния фолклорен детски лагер фестивал „Равда 2010”.
- Концерти на участници в Националния фолклорен конкурс за изпълнение на странджанска и тракийска песен „Несебър 2010”.
- Мажоретки от гр. Рибник, Полша.
- Мажоретки от гр. Карнобат.
- Мажоретки от гр. Поморие.
- Пол Уинтър-американски саксофонист и група „Изумруд”
- Флавио Сала –италиански китарист
- „Дърти пърчис”и Иван Лечев
- Нели Рангелова
- Петя Буюклиева
- Мариана Попова
- Стефан Митров
- Куклен театър Варна „Куклен театър за възрастни”
- Куклен театър”Весел” Велико Търново „Коледа е !”
- Куклен театър „Пинокио”–Ямболски театър „Невена Коканова”.
- Куклен театър „Жабокът цар”-Бургаски куклен театър.
- „Прелестите на изневярата”- постановка на Арт Прификс.
- „Луд съм по теб”-постановка на театър „Искри и сезони”.
- „Нашенци BG” по Чудомир – Габровски театър
- „Домът на Бернарда Алба” – постановка на студенти от НБУ.
- „Чушкаров и другите”- Драматичен театър гр. Хасково.
- „Ало,Ало , Анхиало” – Театр. Постановка Ч-Ще „Просвета” Поморие
- „Принцесата И Свинарят”- Куклен Театър Казанлък.
- „Щръклица” – Театър Казанлък.
- „Вражалец” – Театър Ч-Ще „Изгрев” Обзор
- „Срещи В Сряда” - Театр. Постановка На „Мелпомена”.
- „Златната Рибка” - Варненски Куклен Театър.
- „Някои Особености На Кукления Театър” - Варненски Куклен Театър За Възрастни.
- „Air Tango” –Сливенски Театър.
- „Комедия Българска”- Казанлъшки Театър.
- „Женитба” Тетрална Формация Гр. Нови Пазар.
- „Лудетини-Вдовици” – Театр. Постановка „Мелпомена”.
- „Убийство На Ул. Солна” – Ч-Ще „Просвета” Поморие.
- „Свекърва” – Варненски Драматичен Театър.
- „Натрапникът” – Сатиричен Театър „Алеко Константинов” София.